Diari Oficial de la Generalitat Valenciana


Sumari del DOGV 5976, del 17-03-2009 (2009/2743)

Informació pública de l'alternativa tècnica del Programa d'Actuació Integrada per al Desenvolupament de la Unitat d'Execució 7.1, del Vedat de Torrent, sòl urbà residencial, per gestió indirecta, del Pla General d'Ordenació Urbana de Torrent.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/2743


Data del document
:   06-03-2009

Organisme emissor
:   Bóveda, SA

Tipus de document
:   Informació Pública

Descriptors 

:   * Torrent
    * empresa privada
    * pla d'urbanisme

Informació pública de l'alternativa tècnica del Programa d'Actuació Integrada per al Desenvolupament de la Unitat d'Execució 7.1, del Vedat de Torrent, sòl urbà residencial, per gestió indirecta, del Pla General d'Ordenació Urbana de Torrent. [2009/2743]  
L'entitat mercantil Bóveda, SA, domiciliada a València, carrer Isabel la Catòlica, número 8, porta 19a, CIF U65217511, en virtut de les facultats que li confereixen els articles 133 i 134 de la Llei 16/2005, de 30 de desembre, Urbanística Valenciana (LUV), en relació amb l'article 293 del Decret 67/2006, de 12 de maig del Consell, pel qual s'aprova el Reglament d'Ordenació i Gestió Territorial i Urbanística (ROGTU), sotmet a informació pública la seua alternativa tècnica de Programa d'Actuació Integrada per al Desenvolupament per Gestió Indirecta de la Unitat d'Execució 7.1 del Vedat, sòl urbà residencial, del Pla General d'Ordenació Urbana de Torrent.  
L'acord d'inici de procediment de concurs i la bases particulars per a la selecció de l'alternativa tècnica i adjudicació de la condició d'urbanitzador de l'esmentada actuació han sigut aprovats per l'Ajuntament ple de 8 de maig de 2008, i s'ha remés un anunci del concurs al Diario Oficial de la Unión Europea amb data 9 de juny de 2008.  
L'alternativa tècnica consta d'una memòria i un projecte d'urbanització, tot això amb la documentació exigida per la LUV, el ROGTU i les altres disposicions aplicables.  
L'esmentada documentació es troba protocol·litzada a la notaria de Juan Montero-Rios Gil, situada al carrer Idilio Gimeno, número 6, baixos, de Torrent 46167, i l'horari d'esta, en la qual podran realitzar-se consultes, és de dilluns a divendres, de 10.00 a 14.00 hores. Així mateix una còpia de l'alternativa indicada ha sigut dipositada a l'Ajuntament de Torrent, la qual pot consultar-se de dilluns a divendres, de 09.00 a 14.00 hores.  
Es fa constar, en aplicació de l'esmentat article 134 de la LUV en relació amb el 293.1 del RGOTU que, durant el termini d'un mes, comptador des de la publicació d'esta anunci en el Diari Oficial de la Comunitat Valenciana, qualsevol interessat podrà presentar al·legacions indistintament a la notaria esmentada o a l'Ajuntament de Torrent. De conformitat amb el que preveu l'article 562.d del ROGTU, podran realitzar-se consultes al departament tècnic de l'equip redactor per a l'aclariment de dubtes, conceptes o altres qüestions relatives a la proposta de programa, els dimecres de 10.00 a 12.00 hores al domicili de la mercantil, prèvia cita, telefonant al número 163 271 647.  
Abans de la publicació del present anunci s'ha intentat l'avís d'inici del procediment de gestió indirecta al domicili fiscal dels titulars cadastrals afectats per l'actuació (art. 134.4 de la LUV).  
Els terminis per a l'aprovació definitiva de l'alternativa tècnica es regulen en els articles 314 i 319 del ROGTU, i els efectes del silenci administratiu, si és el cas d'absència de resolució expressa, seran desestimatoris (art.137 de la LUV i 319.2 del ROGTU).  
València, 6 de març de 2009.- L'administrador únic de Bóveda, SA: José Pastor Aranda.